Diari Oficial de la Generalitat Valenciana


Sumari del DOGV 9703, del 13-10-2023 (2023/10417)

RESOLUCIÓ d'11 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol el procediment de selecció de sol·licituds d'entitats d'iniciativa social després de l'anunci d'obertura de nou termini de presentació de sol·licituds per a la concertació de serveis addicionals o de nova creació per al període 2023-2026 per al sector de persones majors dependents.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10017


Data del document
:   11-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ d'11 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol el procediment de selecció de sol·licituds d'entitats d'iniciativa social després de l'anunci d'obertura de nou termini de presentació de sol·licituds per a la concertació de serveis addicionals o de nova creació per al període 2023-2026 per al sector de persones majors dependents. [2023/10191]  
  
  
  
Antecedents de fet  
I. Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
El 31 de maig de 2023, es publica l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026  
II. Hi ha crèdit adequat i suficient després de l'anunci d'obertura de nou termini de presentació de sol·licituds d'entitats d'iniciativa social per a la concertació de serveis addicionals o de nova creació per al període 2023-2026 (DOGV 9607, 31.05.2023), per a donar cobertura a la concertació de serveis addicionals o de nova creació per al període 2023-2026 a càrrec del programa pressupostari 311.20 Gestió i organització del sistema, capítol IV, línia S1326000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives recollit en la Llei de pressupostos de la Generalitat per a l'any 2023, i queden condicionats la despesa i l'import dels exercicis següents a l'aprovació i existència de crèdit adequat i suficient en les posteriors lleis de pressupostos.  
III. En l'annex IV de la Resolució de 21 de juny de 2022 es detallen les condicions per a la concertació en matèria de serveis socials en el sector de persones dependents.  
IV. Durant el termini establit per a la presentació de sol·licituds per part de les entitats s'han presentat 4 sol·licituds, de les quals la seua totalitat són ampliació de places en centres que ja estan en l'acció concertada, que corresponen 2 centres a València, 2 centres a Alacant i a Castelló les entitats no han oferit places, les entitats han sol·licitat les següents places distribuïdes per tipologies i províncies:  
  
  
Tipologia Places sol·licitades  
 València Castelló Alacant Total  
Centre de dia 41 0 9 50  
Residència 4 0 2 6  
Totals 45 0 11 56  
  
  
V. En cada direcció territorial de la Conselleria s'ha constituït una comissió tècnica instructora que ha tramitat i ha instruït els expedients, integrada per tres membres designats per la persona titular de la direcció territorial, de conformitat amb l'article 11 de la citada resolució.  
  
Aquestes han sigut les encarregades de comprovar el següent: les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
D'acord amb el que s'estableix en l'article 7, Requisits generals, de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponent o declaració responsable d'estar en condicions d'obtindre'l.  
  
VI. La comissió d'avaluació, reunida el 4 d'octubre de 2023, va analitzar les actes de les comissions instructores de les direccions territorials de València, Alacant i Castelló i va comprovar que les sol·licituds registrades dels centres que amplien places compleixen els requisits exigits en la convocatòria han aconseguit superar la puntuació mínima exigida de 65 punts en el cas de centres residencials i 50 punts per a centres de dia, establida en l'apartat 3 del punt 1 de l'annex IV de la Resolució 21 de juny de 2022, per la qual cosa es proposa el concert social per a aquests centres per un import global de 2.431.537,46 € a càrrec del programa pressupostari 311.20, Gestió i organització del sistema, capítol IV, codi S1326, «Serveis socials especialitzats tercera edat», de l'acció concertada:  
  
Amb el següent desglossament per anualitats:  
2023: des de 13 d'octubre 171.864,00 €  
7702 072.848,88 €  
8750 700.378,90 €  
2026 (primer semestre) 483.556,68 €  
  
Quant a la data d'efectes econòmics de l'ampliació de places del concert serà a partir del 13 d'octubre de 2023, data que constarà en l'addenda del concert, segons l'article 17 de la resolució de convocatòria, la resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per usuaris/usuàries, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la conselleria.  
  
  
Fonaments de dret  
Primer. Correspon a la persona que ocupe el lloc de la Direcció General de Gestió i Organització del Sistema la nova denominació del qual després de l'aprovació del Decret 132/2023, de 10 d'agost de 2023, del Consell (DOGV 9661, 14.08.2023) d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge és la de Direcció General del Sistema Sociosanitari i de l'Institut de Formació, Investigació i Qualitat dels Serveis Socials segons el que es disposa en el seu article 19, el nomenament del qual està determinat pel Decret 117/2023, de 28 de juliol, del Consell (DOGV 9650, 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector de persones majors dependents per al període 2022-2026 de conformitat amb l'article 15, i de l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de les quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si escau, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no discriminació.  
  
Cinqué. El procediment de concertació s'ha dut a terme conformement a les condicions generals que s'estableixen en la convocatòria dels acords d'acció concertada en matèria de serveis socials en el sector de persones majors dependents.  
Sisé. El contingut de la resolució en relació amb les places i serveis concertats està regulat en l'article 16 de la resolució de la convocatòria, per la qual cosa és procedent determinar les places per als centres en qüestió, amb l'import de l'anualitat determinada per al centre en funció del nombre de places concertades, el mòdul econòmic aplicable i nombre de dies de prestació del servei. En aquest mateix article es possibilita l'existència d'una resolució de concessió de concert per al sector de persones majors dependents de l'acció concertada.  
  
I per tot això, d'acord amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de places del sector persones majors dependents que consten en l'annex I d'aquesta resolució, amb la identificació de les entitats titulars, CIF, tipologia de centre, nombre de places que s'amplien i import d'aquestes per al període 2023-2026, per un import global de 2.431.537,46 €.  
L'aprovació de la concessió de l'ampliació de places del concert social per als anys 2023 (des de 13 d'octubre), 2024, 2025 i 2026 (primer semestre), per import total de 2.431.537,46 €, s'efectua a càrrec del crèdit consignat en el programa pressupostari 311.20, Gestió i organització del sistema, capítol IV, aplicació pressupostària S1326000, «Acció concertada: sector serveis socials especialitzats en tercera edat», de la secció 16 del pressupost de despeses de la Vicepresidència i Conselleria d'Igualtat i Polítiques Inclusives o el seu equivalent en la Llei de pressupostos de la Generalitat per a cada exercici pressupostari.  
  
La concertació de les places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
El concert social que se subscriga tindrà una duració des del 13 d'octubre de 2023 fins al 30 de juny de 2026.  
D'acord amb el que es preveu en la resolució de convocatòria, per resolució de la persona titular de la conselleria competent en matèria de serveis socials, es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 11 d'octubre de 2023.- La vicepresidenta segona del Consell i consellera de Serveis Socials, Igualtat i Habitatge, p. d. (art. 15 R 21.06.2022), el director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials: José Vicente Anaya Roig.